पूर्व सरपंच के पति ने योजना की जमीन पर किया कब्जा
भास्कर न्यूज | भानुप्रतापपुर
दीनदयाल आवास के लिए दिए गए पट्टे को पूर्व सरपंच पति की ओर से बेचने का आरोप लगाते ग्रामीणों ने अतिक्रमण हटाने की मांग को लेकर सांसद विक्रम उसेंडी को ज्ञापन सौंपा है। ग्रामीणों ने सांसद को बताया कि ग्राम चौगेल के आश्रित पारा संजयपारा में पिछले 30-35 साल से रह रहे हैं।
मुहल्ले वासियों को 8 साल पहले दीनदयाल आवास योजना के तहत पूर्व सूची अनुसार 27 लोगों को पट्टा वितरण किया गया था। इसके बाद पूर्व उपसरपंच धीरज कुमार टांडिया ने पट्टों के सत्यापन के नाम पर सभी लोगों का पट्टा मांगा तो आधे लोगों ने पट्टा वापस किया। इसके बाद उन्हें पट्टा आज तक नहीं दिया गया। आवासीय आरक्षित होने के बावजूद भूतपूर्व सरपंच पति नंदलाल कांगे, धीरज टांडिया व पटवारी ने छोटे-छोटे प्लॉट काट कर बेचना शुरू कर दिया गया।
ग्रामीणों की जमीन पर आज कॉम्प्लेक्स बनाकर व्यवसाय चलाया जा रहा है। ग्रामीणों ने सांसद से आरोपियों के खिलाफ रिपोर्ट दर्ज कराने और हितग्राहियों को पट्टा पुन दिलाने व कॉम्प्लेक्स को तोड़वाने की मांग रखी। इस पर सांसद ने कार्रवाई कराने का भरोसा दिया है। सांसद ने ग्रामीणों को भरोसा दिलाया कि उनका हक नहीं मारा जाएगा।
hin_Deva bho_Deva hin_Deva hin_Deva hin_Deva